Στοχοθεσία και προγραμματισμός δράσεων για το Π.Π.Σ.

Στοχοθεσία

* Προσέλκυση νέου διδακτικού και ερευνητικού προσωπικού μέσω, αφενός, της προκήρυξης θέσης μέλους ΔΕΠ, η οποία θα ζητηθεί από το Πανεπιστήμιο Πατρών στο πλαίσιο της νέας κατανομής θέσεων, αλλά και της προσέλκυσης, αφετέρου, υποψηφίων διδακτόρων.
* Παρακολούθηση και Αναμόρφωση Πτυχών του Προπτυχιακού Προγράμματος Σπουδών με σκοπό την προσαρμογή του στις επιστημονικές εξελίξεις και τη δημιουργία νέας γενιάς θεατρολόγων, που θα είναι εφοδιασμένοι με προσόντα και δεξιότητες σε γνωστικά αντικείμενα αιχμής των Θεατρικών Επιστημών, ώστε να είναι σε θέση να ενταχθούν στην Ευρωπαϊκή και Παγκόσμια αγορά εργασίας.
* Συνεχής αναδιάρθρωση της διδακτέας ύλης των υπαρχόντων μαθημάτων, ώστε να ανταποκρίνονται στις επιστημονικές εξελίξεις των Θεατρικών Σπουδών.
* Εφαρμογή βελτιωμένων μεθόδων διδασκαλίας με τη διαρκή ανάπτυξη και προσαρμογή έντυπου και ηλεκτρονικού εκπαιδευτικού υλικού.
* Ολοκλήρωση υποδομών και εμπέδωση διαδικασιών και κανονισμών λειτουργίας. Την τελευταία δεκαετία 2007-2017 αναπτύχθηκαν σε εξαιρετικά ικανοποιητικό βαθμό οι υποδομές του Τμήματος, τόσο οι κτηριακές (διαμόρφωση του περιβάλλοντος χώρου των κτηρίων), όσο και ο επιστημονικός-ερευνητικός εξοπλισμός. Επίσης σημαντική πρόοδος επιτεύχθηκε στη θεσμοθέτηση διαδικασιών και κανόνων που διέπουν τη λειτουργία και οργάνωση του Τμήματος. Δημοσιεύθηκε (ΦΕΚ 1732/17.5.2018 τ. Β΄) ο κανονισμός λειτουργίας των διδακτορικών σπουδών. Δημοσιεύθηκε (ΦΕΚ 1575/8.5.2018 τ. Β΄) η ίδρυση του μεταπτυχιακού προγράμματος σπουδών του Τμήματος «Το αρχαίο ελληνικό θέατρο και η πρόσληψή του».
* Παρεμβάσεις τους μαθητές της πρωτοβάθμιας και δευτεροβάθμιας εκπαίδευσης για τα αντικείμενα και τη σημασία των Θεατρικών Σπουδών με στόχο την προσέλκυση υποψήφιων φοιτητών, που θα έχουν τη Θεατρολογία στην πρώτη επιλογή των σπουδών τους.
* Δράσεις εξωστρέφειας του Τμήματος με στόχο την ανάδειξη της σημασίας των Θεατρικών Σπουδών στην τοπική κοινωνία. Ιδιαίτερη έμφαση δίνεται: (*α*) Διεξαγωγή επιστημονικών επιμορφωτικών διαλέξεων. (*β*) Στο θεσμό του *«ακροατή»* πανεπιστημιακών μαθημάτων, όπου η ανταπόκριση από πολίτες της ευρύτερης γεωγραφικής περιοχής είναι εξαιρετική. Η περαιτέρω ενίσχυση του θεσμού αποτελεί έναν από τους βασικούς στόχους του Τμήματος.
* Αναβάθμιση της εκπαιδευτικής διαδικασίας με την αποτίμηση της πραγματικά διδασκόμενης ύλης σε σχέση με αυτή που αποτυπώνεται ως περιεχόμενο μαθήματος στον Οδηγό Σπουδών καθώς και με την αποτίμηση για το αν τα θέματα των εξετάσεων ευρίσκονται εντός της καταγεγραμμένης ύλης, αξιοποίηση των στοιχείων της αξιολόγησης των διδασκόντων από τους φοιτητές, ενθάρρυνση των διδασκόντων για συμμετοχή τους σε σεμινάριο σύγχρονων μεθόδων διδασκαλίας, θέσπιση Αριστείου Διδασκαλίας, θέσπιση κριτηρίων με βάση την ετήσια αξιολόγηση που θα λαμβάνονται σοβαρά υπόψη για την εξέλιξη των διδασκόντων, θέσπιση προαπαιτούμενων μαθημάτων, παρουσίαση σχετικών θεμάτων κατά τη διδασκαλία σε σχέση με αυτά που τίθενται στις εξετάσεις για την ενθάρρυνση των φοιτητών να παρακολουθούν τις διαλέξεις.
* Αναβάθμιση του ελέγχου αφομοίωσης της γνώσης με τη θέσπιση των προόδων (mid-term evaluation).
* Ενίσχυση της ερευνητικής κουλτούρας των προπτυχιακών φοιτητών
* Σύνδεση της εκπαιδευτικής διαδικασίας με την αγορά εργασίας μέσω ενίσχυσης της πρακτικής άσκησης, με τη δημιουργία ετήσιων στοχευμένων ημερίδων με προσκεκλημένους ομιλητές εκπροσώπους του θεάτρου, με τη δημιουργία σταθερής σύνδεσης και επικοινωνίας του Τμήματος Θεατρικών Σπουδών με τους αποφοίτους έτσι ώστε οι αποκτώμενες εμπειρίες των αποφοίτων από τον εργασιακό τους χώρο να μεταφέρονται και να ενσωματώνονται στο Πρόγραμμα Σπουδών
* Συνεχής θεσμική αξιολόγηση του προγράμματος με συνεχή εσωτερική αξιολόγηση του προγράμματος από την αρμόδια επιτροπή κσι με τη θέσπιση/ενίσχυση ηλεκτρονικής αξιολόγησης από φοιτητές και διδάσκοντες και αποτίμηση των ευρημάτων της ηλεκτρονικής αξιολόγησης.

**Προγραμματισμός Δράσεων**

Καθιερώθηκε ο θεσμός του Συμβούλου Καθηγητή με σκοπό τη διευκόλυνση της μετάβασης των φοιτητών από τη δευτεροβάθμια στην τριτοβάθμια εκπαίδευση και τη δυνατότητα επίλυσης προβλημάτων τους.

Στο πλαίσιο της δράσης *«Τα σχολεία πηγαίνουν Πανεπιστήμιο»* εκατοντάδες μαθητές πρωτοβάθμιας και δευτεροβάθμιας εκπαίδευσης επισκέφθηκαν το Τμήμα και παρακολούθησαν ομιλίες και εργαστηριακές επιδείξεις σε ένα ευρύ φάσμα αντικειμένων της Θεατρολογίας.

Τα μέλη ΔΕΠ του Τμήματος Θεατρικών Σπουδών έχουν επιτύχει σημαντικές διακρίσεις και συγκεκριμένα: (α) Δημοσιεύσεις εργασιών σε επιστημονικά περιοδικά, (β) Συμμετοχή σε οργανωτικές και επιστημονικές επιτροπές διεθνών συνεδρίων και (γ) Προσκεκλημένες ομιλίες σε διεθνή επιστημονικά συνέδρια, σε Πανεπιστήμια του εσωτερικού και εξωτερικού. Επιδιώκεται η κάθε είδους ενίσχυση για τη διοργάνωση και συμμετοχή σε παρόμοιες δραστηριότητες.

Έχει αναπτυχθεί και θα ενισχυθεί περαιτέρω η στρατηγική συνεργασία με το Τμήμα Αρχιτεκτόνων Μηχανικών του Πανεπιστημίου, το οποίο θεραπεύει επίσης συγκεκριμένη τέχνη και ως εκ τούτου έχει αρκετά κοινά ενδιαφέροντα με το Τμήμα Θεατρικών Σπουδών. Τα πλεονεκτήματα από τη συνεργασία αναμένεται να είναι σημαντικά.